ลูกค้าเบนเข็มลด ต้นทุนเบี้ยพึ่งประกันชั้น3
&nbsp;โพสต์ทูเดย์ &#8212; เจ้าของรถรัดเข็มขัดหาเบี้ยถูก คุ้มครองเทียบประกันชั้น 1
3 ก.พ. 2553

โพสต์ทูเดย์ — เจ้าของรถรัดเข็มขัดหาเบี้ยถูก คุ้มครองเทียบประกันชั้น 1
นายผดุงสิน แต่รุ่งเรือง กรรมการบริหาร บริษัท อีซี่ อินชัวร์ โบรกเกอร์ เปิดเผยว่า ปัจจุบันลูกค้าของบริษัทมีแนวโน้มหันมาทำประกันรถยนต์ชั้น 3 พิเศษ แทนประกันชั้น 1 มากขึ้น เพราะนอกจากเรื่องของค่าเบี้ยที่ถูกกว่าแล้ว ด้านความคุ้มครองประกันชั้น 3 พิเศษ ก็ยังให้มากกว่าเดิมและใกล้เคียงประกันชั้น 1 มากขึ้น ไม่ว่าจะเป็นในเรื่องของรถหายหรือรถไฟไหม้หรือทุนประกัน 
อย่างไรก็ตาม ในปีนี้บริษัทตั้งเป้าขายเบี้ยให้ได้ใกล้เคียงกับปีที่ผ่านมาที่ได้ประมาณ 350 ล้านบาท และกำไรปีที่ผ่านมาคงน้อยกว่าปี 2551 เนื่องจากมีค่าใช้จ่ายมากขึ้นและยอดขายลดลง 34% ตามภาวะเศรษฐกิจ ซึ่งปัจจุบันมีสัดส่วนเบี้ยรถยนต์ 9394% ที่เหลือเป็นเบี้ยที่ไม่ใช่รถยนต์หรือนันมอเตอร์
“ปีนี้เราคงไม่ทำอะไรมาก แต่จะเน้นลดต้นทุนให้ได้มากที่สุด เช่น การลดเรื่องโฆษณาลง หรือเหลือสาขาเท่าที่จำเป็นเท่านั้น อย่างตอนนี้สาขาก็เหลือเพียง 2 แห่ง ที่มหาชัยและชลบุรีเท่านั้น จากเดิมที่มีอยู่ 6 แห่ง สำหรับในปีนี้บริษัทจะเน้นขายเบี้ยนันมอเตอร์ทั้งจากประกันสุขภาพและประกันโรคร้ายให้มากขึ้น โดยเน้นฐานลูกค้าเก่าที่มีอยู่ประมาณปีละ 6 หมื่นรายเป็นหลัก และยังไม่มีแผนทำตลาด
ขณะที่แนวโน้มธุรกิจโบรกเกอร์นั้นก็อยู่ในภาวะแข่งขันรุนแรงมาก โดยเฉพาะตามห้างและธนาคารที่หันมาขายประกันมากขึ้น แต่เราก็ยังมีจุดแข็งด้านบริการหลังการขายที่ดีกว่าอยู่” นายผดุงสิน กล่าว